ตีตั๋วชนโรง : Liam Gallagher : As It Was กำเนิดใหม่ตำนานร็อก เลียม กัลลาเกอร์
หากเอ่ยถึงวงร็อก, Oasis, ในยุคนี้ เด็กรุ่นใหม่หลายคนคงไม่รู้จัก แต่หากเอ่ยชื่อของ, เลียม กัลลาเกอร์, ชื่อนี้พวกเขาคงรู้จักกันดี และใน ,Liam Gallagher: As It Was, หรือในชื่อไทย ,เลียม กัลลาเกอร์ ตัวตนไม่เคยเปลี่ยน, คือหนังที่เล่าเรื่องราวของเขา โดยเริ่มต้นจากวันที่ไม่มีชื่อของ Oasis ตำนานวงร็อกจากอังกฤษยุค 90 ที่โด่งดังสุดๆ ในยุคนั้น อีกต่อไป,Liam Gallagher: As It Was, เริ่มต้นในจุดสิ้นสุดของ Oasis วงร็อกที่โด่งดังที่สุดวงหนึ่งของโลกนี้ เมื่อ เลียม และ โนล ทะเลาะกันอย่างรุนแรง จนต้องยกเลิกทัวร์คอนเสิร์ตเมื่อปี 2009 การทำงานคู่กันมาหลายสิบปีต้องสิ้นสุดลง พร้อมกับความเป็นพี่น้องที่แตกสลาย นั่นทำให้เส้นทางชีวิตของ เลียม ที่กำลังขึ้นไปอยู่ในจุดสูงสุด ค่อยๆ ลาดเทและตกต่ำลงเรื่อยๆ,จากศิลปินฝีปากร้าย อีโก้จัด กลับไม่อาจอยู่ในสถานะที่เขาจะต่อรอง หรือสามารถทำอะไรก็ได้ตามอำเภอใจอีกต่อไป ไร้เพลง ไร้งาน ถูกฟ้องหย่า และการถูกสื่อเล่นงานอยู่ตลอด แม้จะยังจับงานเพลง สร้างวงใหม่ (Beady Eye) เพื่อพลิกฟื้นตัวเองขึ้นมาใหม่ แต่มันก็ไม่ใช่เรื่องง่ายอีกต่อไป,ก็ตามชื่อเรื่องเลย หนังเน้นไปที่ชีวิตของ ,เลียม กัลลาเกอร์, ที่อยู่ในช่วงกราฟชีวิตดำดิ่งที่สุด หลังจาก Oasis วงแตก โดยตัดสลับไปมาระหว่างภาพอดีตในยุครุ่งเรืองและยุคตกต่ำ เดินเรื่องราวด้วยบทสนทนาของเลียมและสมาชิกรอบตัวเขา ว่าเขาเผชิญกับอะไร และหาทางออกของปัญหาอย่างไร พร้อมการติดตามชีวิตของเลียม ที่ทำให้ได้เห็นอีกมุมหนึ่งของร็อกสตาร์ในมุมที่ไม่ต่างจากคนทั่วไป,ว่ากันตรงๆ ในมุมของหนังสารคดีที่เจาะลึกเกี่ยวกับชีวิต ที่ว่าด้วยเรื่องของการตกต่ำและการกลับมาใหม่ หนังไม่ได้นำเสนอออกในด้านดำดิ่งมืดหม่นอย่างที่คิด ปัญหาของชีวิตเลียมก็เป็นเหมือนช่วงชีวิตที่ตกร่อง และดูเป็นปัญหาทั่วไปของศิลปินที่เคยโด่งดังสุดขีดมาก่อนต้องเผชิญ หากยังคิดจะกลับมาเดินบนเส้นทางเดิมที่เคยรุ่งเรืองอีกครั้ง เพราะไม่ใช่เพียงแค่ต้องสร้างงานที่ดีออกมา แต่ยังรวมไปถึงยุคสมัยที่เปลี่ยนแปลงทั้งคนและสังคม,แม้หนังจะไม่ได้ลึกซึ้งหรือมีนัยให้พลังแรงใจอะไร แต่หนังก็มีสิ่งหนึ่งที่ทำให้เห็นอย่างชัดเจน ว่าการมีผู้คนแวดล้อมที่ดี และเชื่อมั่นในตัวเรา มันเป็นเรื่องที่วิเศษขนาดไหน คู่ชีวิต ครอบครัว เพื่อน เป็นสิ่งที่หล่อหลอมให้ชีวิตของเลียมค่อยๆ พลิกฟื้นขึ้น และมีแรงบันดาลใจในการสู้ต่อบนเส้นทางดนตรี ก้าวข้ามคำว่า Oasis และโนม กัลลาเกอร์ พี่ชายของเขา จนกลับมาสร้างผลงานที่ยอดเยี่ยมและได้รับการยอมรับอีกครั้ง,สิ่งที่น่าสนใจอย่างหนึ่งในหนัง คือการที่ศิลปินดังในยุคหนึ่งกลับมามีบทบาทและได้รับการยอมรับจากนักฟังเพลงรุ่นใหม่ ว่าเขาทำได้อย่างไร นอกจากความสามารถทางด้านดนตรี สิ่งที่สังเกตได้ตลอดทางคือการทุ่มเท ความตั้งใจ ซื่อตรงกับความฝัน และการใช้พลังความสามารถในด้านการร้องเพลงมาช่วยปลุกและส่งพลังแรงใจให้กับสังคม ในยามที่สังคมต้องการมากที่สุด ซึ่งในหนังก็ไม่ได้ถ่ายทอดตรงนี้อย่างชัดเจนนัก แต่ค่อยๆ เล่าเรื่องราวไต่ระดับและปล่อยให้คนดูซึมซับกันไปเอง,ชื่อหนัง As It Was เป็นชื่อเหมาะสมกับชีวิตของเลียมในตอนนี้ ที่แสดงให้เห็นในหนังว่าแม้หลายๆ อย่างจะเปลี่ยนไป แต่ความมุ่งมั่นทางดนตรีของเลียมยังเหมือนเดิม จะว่าไปแล้วชื่อหนังแอบล้อไปกับอัลบั้ม As You Were ที่ถือเป็นอัลบั้มที่สร้างให้ชื่อของ เลียม กัลลาเกอร์ กลับมาชื่ออีกครั้งบนวงการดนตรีโลก ซึ่งอัลบั้มได้เป็นหนึ่งใน 50 อัลบั้มยอดเยี่ยมแห่งปี 2017 ของ Rolling Stone และเป็นหนึ่งในอัลบั้มแห่งปีของ NME Awards,โดยสรุป ,Liam Gallagher: As It Was, เป็นหนังสารคดีชีวิตคนดนตรีที่ดูง่ายและสนุกกว่าที่คิด แม้หนังจะไม่ได้ลึกแต่ก็ทำให้เรารู้จักเลียมมากยิ่งขึ้น ไปจนถึงแง่งามต่างๆ ที่มีในหนังที่ทำให้เราได้ฉุกคิดและมองย้อนกลับมาดูชีวิตของตัวเอง ใครที่ชอบเพลงร็อกหรือหนังสารคดีก็สามารถตีตั๋วไปดูได้อย่างสบายๆ ,แต่แน่นอนว่าความอินกับตัวบุคคลและเรื่องราวจะมีมากเป็นพิเศษ ก็เฉพาะเจาะจงกับแฟนๆ ของเลียมหรือแฟน Oasis เท่านั้น,อ่านรีวิวหนัง ,ตีตั๋วชนโรง, เรื่องอื่นๆ,ชา ตีตั๋วชนโรง,Twitter ,@Chamanz13,Facebook: ,ตีตั๋วชนโรง
Liam Gallagher: As It Was หรือในชื่อไทย เลียม กัลลาเกอร์ ตัวตนไม่เคยเปลี่ยน คือหนังที่เล่าเรื่องราวของเขา โดยเริ่มต้นจากวันที่ไม่มีชื่อของ Oasis ตำนานวงร็อกจากอังกฤษยุค 90 ที่โด่งดังสุดๆ 
ตีตั๋วชนโรง,Liam Gallagher,As It Was,Oasis,รีวิวหนัง,หนังใหม่